
Napirend száma: ……………………

a Képviselő-testület 
2025. november 27-i ülésére


Tisztelt Képviselő-testület!

Tárgy: 
[bookmark: _Hlk132282455]Beszámoló a Zuglói Urbanisztikai Munkacsoport 
[bookmark: _Hlk213849481][bookmark: _Hlk213848813]2025. szeptember 08 – november 10. között hozott döntéseiről és intézkedéseiről

I. Előzmények

Budapest Főváros XIV. Kerület Zugló Önkormányzata Képviselő-testülete 124/2025.(IV.24.) számú önkormányzati határozatával döntött az „Urbanisztikai munkacsoport” létrehozásáról. 
A Zuglói Urbanisztikai Munkacsoport (a továbbiakban: ZUM vagy Munkacsoport) 30 tagja közül 4 fő a képviselő-testület tagja, 13 szakembert a képviselő-testület delegált, 12 fő pedig Tervtanács tag. A ZUM üléseit az építészetért felelős alpolgármester vezeti, a szakmai vezető pedig Zugló főépítésze.
A ZUM 2025. május 12. és július 7. között hozott döntéseiről és intézkedéseiről munkájáról szóló beszámolót a Budapest Főváros XIV. Kerület Zugló Önkormányzata Képviselő-testülete 250/2025. (VII.14.) számú önkormányzati határozatával elfogadta.
II. Vélemények
[bookmark: _GoBack]
A ZUM szeptember 08 – november 10. között hozott határozatait és a szavazati arányokat táblázatosan a 2. melléklet foglalja össze. Ez az EXCEL munkafüzet a 123-585_2025 nevű munkalapján tartalmazza a ZUM első féléves jelentéséhez készült összefoglalót is.
A 2025. szeptember 08-án tartott (negyedik) ülésen a „Zugló szerepe a fővárosi fejlesztésekben, saját célok meghatározása Rákosrendező fejlesztésében” témát tárgyalta a ZUM. A javaslatok részleteit a 3. melléklet tartalmazza. A Rákosrendezőre vonatkozó ZUM határozatok alapján a Budapest Főváros XIV. Kerület Zugló Önkormányzata Képviselő-testülete 309/2025. (IX. 25.) számú önkormányzati határozatával állást foglalt a Rákosrendező projekttel kapcsolatban. 
A 2025. október 06-án tartott (ötödik) ülésen az „Alapértékek és engedményes értékek előnyei és hátrányai / Átmeneti időszak az új településterv hatályba lépéséig” témát tárgyalta a Munkacsoport. A javaslatok részleteit a 4. melléklet foglalja össze. Az ülés kezdetekor 17 fő jelent meg, de a hatodik napirendi pont során 12 főre csökkent a jelenlévők létszáma, mert a tervezett időtartam túllépése miatt többen távoztak, így határozatképtelenné vált a Munkacsoport. Az ülés lényeges határozata, hogy az „engedményes érték” további alkalmazását nem javasolja a ZUM.
A 2025. november 10-én tartott (hatodik) „Egyéb témák (a ZUM 2026-os programja)” című ülésen a korábbi ülések napirendjéről levett, elhalasztott javaslatokat tárgyalta a Munkacsoport, A javaslatok egy részére vonatkozó információkat az 5. melléklet foglalja össze. Az ülés kezdetekor 17 fő jelent meg, és az utolsó két napirendi pontra 15 főre csökkent, de Munkacsoport végig határozatképes maradt. Az ülés lényeges határozata, hogy az elkészítendő építési szabályzatban szükség van a szabályozók kettős (alsó és felső) határértékeinek meghatározására.  
Az átláthatóság biztosítása végett a ZUM ülések részletes jegyzőkönyvei letölthetők a https://www.zuglo.hu/zugloi-urbanisztikai-munkacsoport weboldalról, így garantálva az átláthatóságot. A lakosságtól származó információk befogadását kettő lakossági fórum szolgálta, amelyeket 2025. augusztus 06-án és 2025. október 16-án tartottunk, amelyek jegyzőkönyve szintén letölthető a megnevezett weboldalról. 
Kérem a Tisztelt Képviselő-testületet, hogy a Zuglói Urbanisztikai Munkacsoport szeptember 8 – november 10. között hozott döntéseiről szóló beszámolót tudomásul venni szíveskedjék!

Jogi Főosztály véleménye:

Az előterjesztésben közölt adatok, egyéb információk alapján az előterjesztéshez jogi észrevételt nem tesz. 

III. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint az 50. §-a alapján egyszerű szótöbbséget igényel.


Mellékletek:
2_melléklet_összefoglaló
3_melléklet_ZUM4_ülés_javaslatok -szavazatszámok
4_melléklet_ZUM5_ülés_javaslatok -szavazatszámok
5_melléklet_ZUM6_ülés_javaslatok -szavazatszámok

Budapest, 2025. november 13.



 Busznyák Imre
       alpolgármester



1. melléklet a 123-869/2025. előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete

[bookmark: _Hlk132282534]a Zuglói Urbanisztikai Munkacsoport 2025. szeptember 8. – november 10. között hozott döntéseiről és intézkedéseiről

